ছেলের বয়সী ১৮ বছরের কিশোর প্রেমিকের সঙ্গে প্রেম। তারপর বিয়ে। গল্পের এখানেই শেষ নয়। প্রেমিক ও তার দুই বন্ধুকে সঙ্গে নিয়ে স্বামীকে খুনের পরিকল্পনা করে তা বাস্তবায়নও করে। সুযোগ বুঝে মেহমান সাজিয়ে খুনিদের বাসায় ডেকে নিয়ে ছুরিকাঘাত ও পিটিয়ে স্বামীকে হত্যার পর ঘটনাটি ডাকাতি বলে চালিয়ে দেয়ার চেষ্টা। সবই করেন মিরপুরের গৃহবধূ লাভলী আক্তার লীনা (৪০)। কিন্তু শেষ রক্ষা হয়নি। স্বামী হত্যা মামলায় ৪৮ ঘণ্টার মধ্যেই গ্রেফতার হয় সে। গ্রেফতার হয় তার কিশোর প্রেমিক মিরপুরের বিএন কলেজের একাদশ শ্রেণীর ছাত্র তানভীর (১৮), ঢাকা বিজ্ঞান কলেজের একাদশ শ্রেণীর ছাত্র জিসান (১৮) ও কর্মাস কলেজের একাদশ শ্রেণীর ছাত্র মুক্ত (১৮)।